ZAPISNIK

[bookmark: _Hlk79584113]21. sjednice Vijeća Mjesnog odbora „Petar Krešimir IV.“ održane 08. veljače 2023. u prostorijama Mjesnog odbora „Petar Krešimir IV.“ s početkom u 16,00 sati

Nazočni članovi Vijeća Mjesnog odbora „Petar Krešimir IV.“: Senada Kulašić, Robert Lokar, Hubert Loos, Tomislav Šola i Ana Štokalo. 

Vijeće Mjesnog odbora jednoglasno prihvaća zapisnik sa 20. sjednice Vijeća Mjesnog odbora „Petar Krešimir IV.“.

Vijeće Mjesnog odbora „Petar Krešimir IV.“, bez rasprave, jednoglasno donosi sljedeći


DNEVNI RED:


1. [bookmark: _Hlk103322994][bookmark: _Hlk103258837]Financijski plan Mjesnog odbora „Petar Krešimir IV.“ za 2023.
1. Izrada odvoda na uglu Tvrtkove i Trga kralja Petra Krešimira IV. ispred zgrade na adresi trg Kralja Petra Krešimira IV., kućni broj 12
1. Popravak/izrada odvoda Švearova/Erdodyjeva ispred zgrade na adresi Erdodyjeva kućni broj 2 i ugao ulice Hrvoja Vukčića i ulice Ivana Šveara ispred zgrade na adresi Švearova kućni broj 9
1. Popravak nivelacije na uglu Krešimirovog trga i Hrvojeve ispred zgrade na adresi Hrvojeva kućni broj 10
1. Razno


Ad. 1. Financijski plan Mjesnog odbora „Petar Krešimir IV.“ za 2023.

Vijeće jednoglasno donosi sljedeći


FINANCIJSKI PLAN
Mjesnog Odbora ''Petar Krešimir IV.''
za 2023.

Članak 1.
Financijski plan Mjesnog odbora ''Petar Krešimir IV.'' za 2023. (dalje u tekstu: Plan) sastoji se od:

PRIHODA:									66.440,00 EUR
RASHODA:									66.440,00 EUR

	Članak 2.

	Prihodi i rashodi iz članka 1. Plana su:

	A) PRIHODI

	KONTO
	NAZIV KONTA
	IZNOS

	PRIHODI MJESNOG ODBORA UKUPNO
	66.440,00

	6711
	PRIHODI ZA FINANCIRANJE RASHODA POSLOVANJA
	66.440,00

	
B) RASHODI

	KONTO
	NAZIV KONTA
	IZNOS

	RASHODI MJESNOG ODBORA UKUPNO
	66.440,00

	Izvor 1.1. OPĆI PRIHODI I PRIMICI
	10.210,00

	3291
	NAKNADE ČLANOVIMA VIJEĆA MJESNOG ODBORA
	9.560,00

	3299
	OSTALI NESPOMENUTI RASHODI POSLOVANJA MJESNOG ODBORA
	650,00

	Izvor 4.1. PRIHOD OD KOMUNALNE NAKNADE
	56.230,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	56.230,00

	 
	ODRŽAVANJE JAVNIH ZELENIH POVRŠINA
	27.750,00

	 
	ODRŽAVANJE NERAZVRSTANIH CESTA
	28.480,00



Članak 3.
Naredbodavac za izvršenje Plana je Pročelnik Gradskog ureda za mjesnu samoupravu, civilnu zaštitu i sigurnost.

Članak 4.
Plan će biti objavljen na oglasnoj ploči u sjedištu Mjesnog odbora.


Ad. 2. Izrada odvoda na uglu Tvrtkove i Trga kralja Petra Krešimira IV. ispred zgrade na adresi Trg kralja Petra Krešimira IV., kućni broj 12

Vijeće, nakon rasprave, jednoglasno donosi sljedeći


ZAKLJUČAK

o popravku ili izradi odvoda na uglu Tvrtkove i Trga kralja Petra Krešimira IV. ispred zgrade na adresi Trg kralja Petra Krešimira IV., ispred kućnog broja 12

1. Vijeće Mjesnog odbora „Petar Krešimir IV.“ je raspravljalo o dugogodišnjem problemu znatnog nakupljanja vode na uglu Tvrtkove i Krešimirovog trga. Postoji manja rupa između parkirnog mjesta i kolnika na strani Krešimirovog trga za otjecanje vode, ali nije dovoljna pa prilikom svake kiše nastaju velike lokve na tom uglu.

2. Vijeće Mjesnog odbora „Petar Krešimir IV.“ zaključilo je da postoji potreba za popravkom ili izradom odvoda na uglu Tvrtkove i Trga kralja Petra Krešimira IV. ispred zgrade na adresi Trg kralja Petra Krešimira IV., ispred kućnog broja 12.

3. Ovaj će Zaključak biti dostavljen Vijeću Gradske četvrti Donji grad na daljnje postupanje. 


Ad. 3. Popravak/izrada odvoda Švearova/Erdodyjeva ispred zgrade na adresi Erdodyjeva kućni broj 2 i ugao ulice Hrvoja Vukčića i ulice Ivana Šveara ispred zgrade na adresi Švearova kućni broj 9

[bookmark: _Hlk126834173]Vijeće, nakon rasprave, jednoglasno donosi sljedeći


ZAKLJUČAK

[bookmark: _Hlk126837145]o popravku/izradi odvoda Švearova/Erdodyjeva ispred zgrade na adresi Erdodyjeva kućni broj 2 i ugao ulice Hrvoja Vukčića i ulice Ivana Šveara ispred zgrade na adresi Švearova kućni broj 9

1. Vijeće Mjesnog odbora „Petar Krešimir IV.“ je raspravljalo o izradi odvoda ili sanaciji nivelacije u kojoj dolazi do nakupljanja kišnice na križanju Erdodyjeva-Bornina i preko puta na istom križanju sanacija odvoda koji se nalazi u Švearovoj i nivelacije na uglu Hrvojeve i Švearove zbog nakupljanja oborinskih voda. Zbog navedenih mjesta nakupljanja oborinskih voda je već godinama otežan prolazak pješaka križanjem tijekom svake kiše.

2. Vijeće Mjesnog odbora „Petar Krešimir IV.“ zaključilo je da postoji potreba za popravkom ili izradom odvoda u Švearovoj/Erdodyjevoj ispred zgrade na adresi Erdodyjeva kućni broj 2 i ugao ulice Hrvoja Vukčića i ulice Ivana Šveara ispred zgrade na adresi Švearova kućni broj 9.

3. Ovaj će Zaključak biti dostavljen Vijeću Gradske četvrti Donji grad na daljnje postupanje. 


Ad. 4. Popravak nivelacije na uglu Krešimirovog trga i Hrvojeve ispred zgrade na adresi Hrvojeva kućni broj 10.

Vijeće, nakon rasprave, jednoglasno donosi sljedeći


ZAKLJUČAK

[bookmark: _Hlk126837558]o popravku nivelacije na uglu Krešimirovog trga i Hrvojeve ispred zgrade na adresi Hrvojeva kućni broj 10


1. Vijeće Mjesnog odbora „Petar Krešimir IV.“ je raspravljalo o popravku nivelacije rubnika ispred zgrade u Hrvojevoj 10 na uglu s Krešimirovim trgom zbog znatnog nakupljanja oborinskih voda koje otežava prolazak pješaka. Članovi Vijeća se slažu kako ovaj popravak treba izvršiti jedino ako ne iziskuje znatna financijska sredstva.

2. Vijeće Mjesnog odbora „Petar Krešimir IV.“ zaključilo je da postoji potreba za popravkom nivelacije na uglu Krešimirovog trga i Hrvojeve ispred zgrade na adresi Hrvojeva kućni broj 10.

3. Ovaj će Zaključak biti dostavljen Vijeću Gradske četvrti Donji grad na daljnje postupanje. 


Ad. 5. Razno

Robert Lokar obavještava prisutne o popravku tramvajske pruge nabacivanjem asfalta na rupe u pločama između šina (tzv. balegarenje), o postavljaju klamerica oko drveća u Erdodyjevoj ulici i potrebi da se počisti lišće s Branimirove ulice, što se ne čini redovito.
Prošlu subotu je Ana Štokalo u suradnji s Mirellom Šušak Cvetković iz Područnog ureda Donji Grad dogovorila interventno čišćenje koševa u parku koji su bili prepuni jer se danima nisu praznili zbog toga što nije bilo dogovora između „Čistoće“ i „Zrinjevca“ oko čišćenja kanti u parku. Isti problem su imali članovi vijeća u parkovima i u drugim dijelovima Donjeg Grada. U razgovoru s lokalnim smetlarom članovi Vijeća Robert Lokar i Senada Kulašić su doznali kako su male kante za miješani komunalni otpad u parku ponovno u nadležnosti „Čistoće“ za čišćenje. 

Sjednica je završila u 16:50

Zapisničarka: Ana Štokalo


KLASA: 024-08/23-003/318
URBROJ: 251-13-11-1/008-23-2

Zagreb, 08. veljača 2023.

Predsjednica Vijeća Mjesnog odbora
„Petar Krešimir IV.“

[bookmark: _GoBack]Ana Štokalo, v.r.

